Det er vanskeligt at anvende grus i stedet for salt til glatførebekæmpelse i det danske klima, hvor vintervejret skifter hyppigt mellem frost og tø. Grus vil være meget bekosteligt i forhold til salt, da vi skal bruge væsentligt større mængder og dermed langt flere mandskabs- og maskintimer.
Desuden vil grus i byområder give problemer med tilstoppede vejbrønde og i landområder blive ophobet i rabatterne og forhindre vandet i at komme væk fra vejbanen.